《分得要离冢送陈伯孺之姑苏》
明代·徐熥

漆灯明灭半无光，断碣凋残字几行。黄土一抔封马鬣，紫苔三寸锈鱼肠。

月中似听英魂泣，地下难埋侠骨香。况与伯鸾丘垄近，烦君并为荐椒浆。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。